Ular tedung hitam ‘tumpang’ tandas awal pagi
MIRI: Seorang wanita terperanjat melihat gelagat seekor ular ketika hendak menggunakan tandas di kediamannya. Menurut Pegawai Pertahanan Awam (APM) Daerah Miri, kejadian menangkap ular itu di alamat Lot. 5951 Lorong Belian 4G Vista Perdana di sini, semalam. Katanya, Skuad Charlie yang diketuai Kpl. (PA) Mohd Azhar Anuar bersama dua anggota telah bergegas ke lokasi untuk membantu. “Pusat Kawalan Operasi Daerah (PKOD) Miri terima panggilan khidmat menangkap ular sekitar 5.55 pagi dan terus ke lokasi 6.10 pagi. “Tiba di lokasi, Skuad Charlie menemui pengadu merupakan seorang perempuan berumur 38 tahun yang terlihat ular semasa ingin menggunakan tandas. “Anggota terus meninjau lokasi yang dan menemui seekor ular tedung hitam bersembunyi di dalam tandas,” jelasnya. Tambahnya, Skuad Charlie telah berjaya menangkap seekor ular tedung hitam sepanjang setengah meter menggunakan peralatan khas. Oleh Adum Liu 
See author's posts
